钦定古今图书集成/明伦汇编/氏族典/第351卷 > 《廖用贤尚友录》 > 楼元
## 钦定古今图书集成/明伦汇编/氏族典/第351卷 > 《廖用贤尚友录》 > 楼元

按《吴志楼元传》：“元字承先，沛郡蕲人也。孙休时为监
农御史。孙皓即位，为散骑中常侍，出为会稽太守，入
为大司农。宫下镇禁中侯主殿中事。元从九卿持刀
侍卫，正身率众，奉法而行，应对切直，数迕皓意，渐见
责怒。后人诬白元谤讪政事，遂被诏送付广州。皓疾
元名声，复徙元及子据付交阯将张奕，使以战自效”，
阴别敕奕令杀之。据到《交阯》病死，元自杀。